b'\n_START_ARTICLE_\nMicha\xc3\xabl Llodra\n_START_SECTION_\nCarier\xc4\x83\n_START_PARAGRAPH_\nLlodra s-a n\xc4\x83scut la Paris. El este fiul unui fost juc\xc4\x83tor profesionist de fotbal de la Paris Saint-Germain. Juc\xc4\x83tor de m\xc3\xa2n\xc4\x83 st\xc3\xa2ng\xc4\x83, el a c\xc3\xa2\xc8\x99tigat turneul masculin Australian Open la dublu, \xc3\xaempreun\xc4\x83 cu Fabrice Santoro, de dou\xc4\x83 ori. A c\xc3\xa2\xc8\x99tigat \xc8\x99i un titlu ATP la simplu \xc3\xaen 2004. Stilul s\xc4\x83u, serv\xc4\x83-\xc8\x99i-voleu este modelat dup\xc4\x83 cel al idolului s\xc4\x83u Stefan Edberg._NEWLINE_Llodra \xc8\x99i so\xc8\x9bia lui Camille s-au c\xc4\x83s\xc4\x83torit pe 9 septembrie 2003, \xc8\x99i au doi copii, o fiic\xc4\x83, Manon (n\xc4\x83scut la 23 martie 2004) \xc8\x99i un fiu, Teo (n\xc4\x83scut la 05 septembrie 2007). El este un suporter bine-cunoscut al clubului de fotbal francez Paris Saint-Germain, \xc8\x99i a fost adesea v\xc4\x83zut purt\xc3\xa2nd tricoul clubului, \xc3\xaenainte de jocuri de tenis._NEWLINE_Llodra a ajuns la prima sa final\xc4\x83 de Grand Slam, dublu masculin Australian Open, cu Fabrice Santoro. Nefiind capi de serie la \xc3\xaenceputul turneului, ei au pierdut la Mark Knowles \xc8\x99i Daniel Nestor. \xc3\x8en semifinale, Llodra a lovit din gre\xc8\x99eal\xc4\x83 o pas\xc4\x83re._NEWLINE_Llodra a c\xc3\xa2\xc8\x99tigat primul s\xc4\x83u titlu de Grand Slam, Dublu masculin Australian Open, cu Fabrice Santoro. Adversarii lor din final\xc4\x83 au fost din nou Knowles \xc8\x99i Nestor._NEWLINE_La c\xc3\xa2\xc8\x99tigarea probei de dublu b\xc4\x83rba\xc8\x9bi din nou pentru a doua oar\xc4\x83 la Australian Open \xc3\xaen 2004, Llodra \xc8\x99i partenerul s\xc4\x83u Fabrice Santoro au ajuns pe prima pagin\xc4\x83 a ziarelor pentru c\xc4\x83 \xc8\x99i-au dat jos tricourile, pantofii, \xc8\x99osetele \xc8\x99i pantalonii scur\xc8\x9bi. Purt\xc3\xa2nd doar o pereche de chilo\xc8\x9bi albi, Llodra a aruncat hainele \xc3\xaen mul\xc8\x9bime, \xc3\xaen uralele spectatorilor._NEWLINE_Ivan Ljubi\xc4\x8di\xc4\x87 \xc8\x99i deschis dulapul din vestiar la turneul din Key Biscayne \xc8\x99i l-a g\xc4\x83sit acolo gol \xc8\x99i ghemuit pe Michael Llodra. "\xc3\x8encerc s\xc4\x83 iau energie pozitiv\xc4\x83 de la tine. Ai c\xc3\xa2\xc8\x99tigat multe meciuri \xc3\xaen acest an" i-a explicat Llodra lui Ljubi\xc4\x8di\xc4\x87._NEWLINE_La 20 noiembrie 2005, Llodra a f\xc4\x83cut echip\xc4\x83 cu Fabrice Santoro, un compatriot, \xc8\x99i \xc3\xaempreun\xc4\x83 au c\xc3\xa2\xc8\x99tigat Tennis Masters Cup 2005 din Shanghai, o competi\xc8\x9bie care le-a adunat pe cele mai bune 8 echipe din lume la momentul respectiv.'